ai4bharat/Pralekha huggingface dataset:
প্রতিরক্ষামন্ত্রক
পরিবর্তনশীল, অনিশ্চিত, জটিল এবং সন্দেহজনক পরিস্থিতি মোকাবিলায় উদ্ভাবনী পদ্ধতির জন্য আহ্বান জানিয়েছেন প্রতিরক্ষা সচিব
নয়াদিল্লি, ১০ মার্চ, ২০২২
আর্ম ফোর্সেস মেডিকেল সার্ভিসেস  এবং মার্কিন-ভারত প্রশান্ত মহাসাগরীয় কমান্ড  – এর উদ্যোগে চার দিনের ইন্দো-প্যাসিফিক মিলিটারি হেলথ এক্সচেঞ্জ  – এর সম্মেলনের আজ শেষ দিনে সমাপ্তি ভাষণ দিয়েছেন প্রতিরক্ষা সচিব ডঃ অজয় কুমার। বিভিন্ন সীমাবদ্ধতা থাকা সত্ত্বেও ভার্চ্যুয়াল মোডে এই সম্মেলন আয়োজনের জন্য এএফএমএস এবং ইউএসআইএনডিওপিএসিওএম-কে ধন্যবাদ জানিয়েছেন। তিনি বলেন, অত্যন্ত কঠিন পরিস্থিতিতে স্বাস্থ্য পরিষেবা প্রদানের জন্য একজন ইউনিফর্মধারী স্বাস্থ্য পেশাদার কর্মীর গুরুত্বপূর্ণ ভূমিকা রয়েছে। এই সম্মেলনের বিষয়ভাবনা ছিল – বিশ্বে পরিবর্তনশীল, অনিশ্চিত, জটিল এবং সন্দেহজনক পরিস্থিতিতে সামরিক স্বাস্থ্যসেবা। প্রতিরক্ষা মন্ত্রী শ্রী রাজনাথ সিং গত ৭ই মার্চ এই সম্মেলনের উদ্বোধন করেছিলেন। চার দিনের এই সম্মেলনে অংশগ্রহণকারী প্রতিনিধিরা অভিযান চালানো, চিকিৎসা পরিষেবা, ওষুধ, অ্যানাস্থেসিয়া, সার্জারি সহ গুরুত্বপূর্ণ বিষয় নিয়ে আলোচনা করেছেন। ৩৮টিরও বেশি দেশের ৬০০-রও বেশি ভারতীয় এবং বিদেশি প্রতিনিধিরা এতে অংশ নেন। নিরন্তর গবেষণা ও প্রশিক্ষণের মাধ্যমে সমস্ত ক্ষেত্রে আপডেট থাকার প্রয়োজনীয়তার উপর জোর দেন প্রতিরক্ষা সচিব। বিশ্ব পর্যায়ের স্বাস্থ্য পরিষেবা, কোভিড-১৯ মোকাবিলা, বিশ্বে পরিবর্তনশীল, অনিশ্চিত, জটিল ও সন্দেহজনক পরিস্থিতিতে গবেষণা ও উদ্ভাবনী বিষয়ের উপর কাজ চালিয়ে যাওয়ার আহ্বান জানান তিনি। ডঃ অজয় কুমার বলেন, যুদ্ধ ও সংঘাতের সময় এই স্বাস্থ্য পেশার সঙ্গে যুক্ত ব্যক্তিরা গুরুত্বপূর্ণ ভূমিকা পালন করে থাকেন। সম্মেলনের শেষ দিনে ভারত ও মার্কিন বিশেষজ্ঞরা এই পরিবর্তনশীল পরিস্থিতিতে চিকিৎসা সংক্রান্ত বুদ্ধিমত্তার তুলনায় কৃত্রিম বুদ্ধিমত্তার ভূমিকা নিয়ে আলোচনা করেন।
CG/SS/SB
(Visitor Counter : 104
বৈদ্যুতিন ও তথ্যপ্রযুক্তি মন্ত্রক
তথ্যপ্রযুক্তি মন্ত্রী, ভারতের জাতীয় এআই পোর্টাল www.ai.gov.in চালু করেছেন
তিনি স্কুল শিক্ষার্থীদের মধ্যে এআই এর প্রচার করার জন্য ইন্টেল ইন্ডিয়া'র উদ্যোগের উদ্বোধন করেন
নতুন দিল্লি, ৩০ মে, ২০২০
সরকারের দ্বিতীয় পর্বের প্রথম বার্ষিকী উপলক্ষে কেন্দ্রীয় বৈদ্যুতিন এবং তথ্যপ্রযুক্তি, আইন ও বিচার ও যোগাযোগ মন্ত্রী রবি শঙ্কর প্রসাদ ভারতের জাতীয় কৃত্রিম বুদ্ধিমত্যা  পোর্টালটি www.ai.gov.in নামে চালু করেছেন।
এই পোর্টালটি বৈদ্যুতিন এবং তথ্যপ্রযুক্তি মন্ত্রক ও তথ্য প্রযুক্তি শিল্পক্ষেত্র যৌথভাবে তৈরি করেছে। বৈদ্যুতিন এবং তথ্যপ্রযুক্তি মন্ত্রকের জাতীয় ই-গভর্নেন্স বিভাগ এবং তথ্যপ্রযুক্তি শিল্পের অন্তর্গত থেকে ন্যাসকম যৌথভাবে এই পোর্টালটি পরিচালনা করবে। এই পোর্টাল ভারতে এআই সম্পর্কিত উন্নয়নের জন্য ওয়ান স্টপ ডিজিটাল প্ল্যাটফর্ম হিসাবে কাজ করবে, নিবন্ধ, স্টার্টআপস, এআইয়ের বিনিয়োগের তহবিল, সংস্থাগুলির তথ্য এবং ভারতের এআই সম্পর্কিত শিক্ষাপ্রতিষ্ঠানের মতো বিষয়গুলি তুলে ধরবে। পোর্টালটিতে বিভিন্ন নথি, কেস স্টাডি, গবেষণা সংক্রান্ত বিষয়গুলিও জানা যাবে। এটিতে এআই সম্পর্কিত কর্মসংস্থান বিষয়ক একটি বিভাগ রয়েছে।
এই উপলক্ষে, বৈদ্যুতিন ও তথ্য প্রযুক্তি, যোগাযোগ, আইন এবং বিচার মন্ত্রী, রবিশঙ্কর প্রসাদ, যুবাদের জন্য "যুবাদের জন্য দায়বদ্ধ এআই" নামে জাতীয় কর্মসূচী চালু করেন। এই কর্মসূচির লক্ষ্য হ'ল দেশের অল্প বয়স্ক শিক্ষার্থীদের একটি প্ল্যাটফর্ম তৈরী করে দেওয়া এবং তাদেরকে ভবিষ্যতের জন্য ডিজিটাল প্রযুক্তিতে শিক্ষিত করার পাশাপাশি নতুন যুগের জন্য প্রয়োজনীয় এআই প্রযুক্তিতে দক্ষতা বৃদ্ধি করা। বৈদ্যুতিন এবং তথ্যপ্রযুক্তি মন্ত্রকের অধীন জাতীয় ই-গভর্নেন্স বিভাগ, ইন্টেল ভারতের সহযোগিতায় স্কুল শিক্ষা ও সাক্ষরতা বিভাগ , মানবসম্পদ উন্নয়ন মন্ত্রকের সহায়তায় এই কর্মসূচীটি তৈরি এবং চালু করেছে। ডি ও এসই অ্যান্ড এল, রাজ্য শিক্ষা বিভাগগুলিতে যোগ্যতার মানদণ্ড অনুযায়ী এ সংক্রান্ত শিক্ষকদের মনোনীত করতে সহায়তা করবে।
"যুবাদের জন্য দায়িত্বশীল এআই" কর্মসূচী দেশের অল্পবয়সীদের এআই বিষয়ে শিক্ষাপ্রদান করে দক্ষতার ব্যবধান হ্রাস করতে সহায়তা করবে, এবং এর ফলে তারা বিভিন্ন সামাজিক সমস্যার অর্থবহ সমাধান খুঁজে বের করতে সমর্থ হবে। এই কর্মসূচিটি সারা ভারত সরকারী বিদ্যালয়ের শিক্ষার্থীদের কাছে পৌঁছে দেওয়ার এবং তাদেরকে ভবিষ্যতের দক্ষ কর্মী হিসেবে গড়ে তোলার জন্য বিশেষভাবে তৈরী করা হয়েছে।
অনুষ্ঠানে সংবাদমাধ্যমকে উদ্দেশ্য করে বৈদ্যুতিন এবং তথ্যপ্রযুক্তি, আইন ও বিচারমন্ত্রী, শ্রী রবি শঙ্কর প্রসাদ বলেন, ভারতকে অবশ্যই বিশ্বের কৃত্রিম বুদ্ধিমত্তার বিকাশে শীর্ষস্থানীয় দেশ হতে হবে।
বৈদ্যুতিন ও তথ্যপ্রযুক্তি, যোগাযোগ, এবং মানব সম্পদ উন্নয়ন মন্ত্রকের প্রতিমন্ত্রী, শ্রী সঞ্জয় ধোত্রে মহামারী-পীড়িত বিশ্বের বিশেষ উল্লেখ সহ ডিজিটাল প্রযুক্তির ভূমিকার উপর জোর দিয়ে বলেছেন যে, এই জাতীয় প্রযুক্তিগুলি কঠিন সময়ে মানুষের উদ্ধারকারী হিসাবে প্রমাণিত হয়েছে। এগুলি বিশেষত শিক্ষা, কৃষি, স্বাস্থ্যসেবা, ই-বাণিজ্য, ফিনান্স, টেলিযোগাযোগ ইত্যাদির ক্ষেত্রে অত্যন্ত গুরুত্বপূর্ণ সহায়ক হিসেবে কাজ করছে। এআই পোর্টালের গুরুত্ব তুলে ধরে শ্রী ধোত্রে বলেছেন যে এ জাতীয় জাতীয় পোর্টাল দেশে কৃত্রিম বুদ্ধিমত্তাকে সকলের কাছে তুলে ধরবে।
(CG/TG
বৈদ্যুতিন ও তথ্যপ্রযুক্তি মন্ত্রক
পুনেতে আয়োজিত জিপিআই আন্তর্জাতিক শিখর সম্মেলনে তথ্যপ্রযুক্তি এবং দক্ষতা উন্নয়ন ও উদ্যোগ বিষয়ক প্রতিমন্ত্রী শ্রী রাজীব চন্দ্রশিখর-এর ভাষণ
নয়াদিল্লি, ১২ জুন, ২০২৩
এই শিখর সম্মেলন জ্ঞান বিতরণের এক সুবর্ণ সুযোগ করে দিয়েছে। পাশাপাশি ডিপিআই প্রয়োগের ক্ষেত্রেও বিশেষ ভূমিকা পালন করছে। আমি বিশ্বাস করি পরবর্তীতে আন্তর্জাতিক ডিজিটাল জন পরিকাঠামো অংশীদারিত্ব এবং ডিজিটাল অর্থনীতি বৃহত্তরভাবে বৃদ্ধি পাবে।
বর্তমানে দুর্দান্ত গতিতে ডিজিটাইজেশন হচ্ছে। এর আগে মানব সভ্যতার ইতিহাসে তা কখনও হয়নি। এই ডিজিটাইজেশন সরকারি শাসন ব্যবস্থাকে পাল্টে দিচ্ছে। বদলাচ্ছে ব্যবসা এবং গ্রাহকদের চিন্তাভাবনা। আন্তর্জাতিক ডিজিটাল অর্থনীতি বিশেষভাবে বৃদ্ধি ঘটছে। সাম্প্রতিক বছরগুলিতে বিশেষ করে কোভিড পরবর্তী সময়ে তা বেড়েছে অনেকটাই।
ইউএনসিটিএডি ২০২০-এর এক রিপোর্ট অনুযায়ী ২০১৯ সালে আন্তর্জাতিক ই-কমার্সের মূল্য ২৭ ট্রিলিয়ান ডলার ছাড়িয়ে গেছে। আমি নিশ্চিত কোভিড পরবর্তী পরিস্থিতিতে তা আরও বেড়েছে।
আমরা ডিপিআই এবং ডিপিআই-এর ভবিষ্যৎ নিয়ে আলোচনা করছি। ভারতে ডিজিটাল জনপরিকাঠামোর কার্যকর প্রভাব লক্ষ্য করা যায়। বিশ্বের অন্যতম বৃহত্তম গণতন্ত্র হিসেবে ভারতে শাসন ব্যবস্থা এতদিন ধরে তার আকার, দূরত্ব এবং অন্যান্য বেশ কিছু কারণে পিছিয়ে ছিল। এতদিন দিল্লি থেকে যখন কোনো দরিদ্র বা সাধারণ ব্যক্তির জন্য ১০০ টাকা পাঠানো হত তখন তাদের কাছে মাত্র ১৫ টাকায় পৌঁছত। কারণ পাঠানোর জন্য ব্যয় হতো ১০০ টাকার মধ্যে ৮৫ টাকা।
২০১৫ সালে ডিপিআই চালু হওয়ার পর উল্লেখযোগ্যভাবে পরিস্থিতি বদলে গেছে। বর্তমানে জাতীয় রাজধানী বা কোনো রাজ্যের রাজধানী থেকে ১০০ টাকা পাঠানো হলে জনগণের কাছে সেই ১০০ টাকায় পৌঁছায়। বিগত ৫ বছরে সরকার জনগণের জন্য ৪০০ বিলিয়ন ডলারের বেশি প্রদান করেছে এই ডিপিআই ব্যবস্থার মাধ্যমে।
ভারত আন্তর্জাতিক মানে পৌঁছনোর জন্য নানান পদক্ষেপ গ্রহণ করছে। বর্তমানে আমরা সকলেই বুঝতে পারি যে প্রযুক্তি এবং ইন্টারনেট জীবনের গুরুত্বপূর্ণ অঙ্গ হয়ে দাঁড়িয়েছে। ইন্টারনেট এবং প্রযুক্তির অনেক ক্ষতিকর দিকও রয়েছে। তা প্রতিরোধে সাইবার আইন কাঠামো গড়ে তোলার জন্য আমরা সমমনস্ক দেশগুলির সঙ্গে কাজ করছি।
দেশে শাসন ব্যবস্থার উপকারিতা জনগণের কাছে পৌঁছে দেওয়ার প্রয়োজন ছিল। প্রযুক্তি অবশ্যই মানুষের জীবনযাত্রার মান বাড়িয়েছে। ডিপিআই কাঠামো শাসন ব্যবস্থার ভবিষ্যৎ হিসেবেই পরিগণিত হয়। স্বচ্ছতা এবং দ্রুততার সঙ্গে এটি কাজ করতে সক্ষম। প্রধানমন্ত্রী নরেন্দ্র মোদীর নেতৃত্বাধীন সরকার দেশের জনগণের উন্নয়নের জন্য ডিপিআই-কে বিশেষভাবে ব্যবহার করছে। বর্তমানে নিম্ন ও মধ্য আয়ের দেশগুলিতে এই ডিপিআই উন্নয়নের ক্ষেত্রে বিশেষ গুরুত্বপূ্র্ণ ভূমিকা পালন করতে সক্ষম হয়েছে। আমরা যখন শাসনব্যবস্থার কথা বলি তখন আমরা স্বচ্ছতা এবং দক্ষতার কথাও উল্লেখ করি। ডিজিটাল অর্থনীতি এক শক্তিশালী সুযোগ এবং ডিপিআই হচ্ছে এই শক্তিকে যথাযথভাবে ব্যবহার করার অন্যতম সম্ভাবনা। ভারতের এই আন্তর্জাতিক ডিপিআই শিখর সম্মেলন আয়োজনের লক্ষ্য হল আমরা প্রযুক্তি ব্যবহারের মাধ্যমে ভবিষ্যতে যৌথভাবে উন্নয়নের লক্ষ্যে কাজ করতে চাই কারণ ভারত বসুধৈব কুটুম্বকম বা সমগ্র বিশ্বকে এক পরিবার হিসেবে গণ্য করে। আগামী দশক প্রযুক্তিগতভাবে সম্ভাবনা এবং অংশীদারিত্বের দশক হয়ে উঠুক। এ ধরণের অংশীদারিত্ব দেশগুলির মধ্যে ডিজিটাল যোগাযোগ স্থাপনকে আরও মজবুত করবে। ডিজিটাল কর্মীগোষ্ঠী একযোগে প্রত্যেক সদস্যের উপকারের জন্য কাজ করবে। উজ্জ্বল ভবিষ্যৎ এবং উজ্জ্বল ডিজিটাল ভবিষ্যৎ গড়ে উঠবে আমাদের সকলের জন্য।
CG/ PM/NS….
(Visitor Counter : 48
সংখ্যালঘুবিষয়কমন্ত্রক
সংখ্যালঘু সম্প্রদায়ের ছাত্রছাত্রীদের জন্য কোচিং-এর ব্যবস্থা
নয়াদিল্লী, ২০ ডিসেম্বর, ২০২১
সংখ্যালঘু উন্নয়ন বিষয়ক মন্ত্রক নয়া সবেরা  কর্মসূচি বাস্তবায়িত করছে। এর আওতায় শিখ, খ্রীষ্টান, বৌদ্ধ, পার্শি, জৈন ও মুসলিম ছাত্রছাত্রীরা বিনামূল্যে কোচিং-এর সুবিধা পেয়ে থাকেন। যেসব সংস্থাগুলি সরকারি এই প্রকল্পের আওতাভুক্ত তাদের নিম্নলিখিত শর্তগুলি পূরণ করতে হয়।
১৮৬০ সালে সোসাইটিজ রেজিস্ট্রেশন অ্যাক্ট এবং ২০১৪ সালের কোম্পানী আইন অথবা সংশ্লিষ্ট রাজ্য বা কেন্দ্রশাসিত অঞ্চলের প্রাসঙ্গিক আইন অনুযায়ী ওই শিক্ষা প্রতিষ্ঠানটিকে নিবন্ধীকরণ করতে হবে।
নিবন্ধীকরণের তিন বছর পর ওই সংস্থা সরকারি তালিকাভুক্ত সংস্থার মর্যাদা পাওয়ার আবেদন করতে পারে। এছাড়াও সংশ্লিষ্ট সংস্থায় পর পর তিন বছর কমপক্ষে ১০০ জন ছাত্রছাত্রী থাকতে হবে।
ওই প্রতিষ্ঠানে যোগ্য শিক্ষক-শিক্ষিকা থাকতে হবে। এই শিক্ষক-শিক্ষিকারা সংস্থার স্থায়ী বা আংশিক সময়ের কর্মী হতে পারেন।
শিক্ষা প্রতিষ্ঠানে বাড়ি, গ্রন্থাগার সহ প্রয়োজনীয় সরঞ্জাম ও পরিকাঠামো থাকতে হবে। যে পাঠক্রমের জন্য বিনামূল্যে পঠন-পাঠনের তালিকাভুক্ত প্রতিষ্ঠান হওয়ার আবেদন জানানো হচ্ছে সেই পাঠক্রম পরিচালনার প্রয়োজনীয় পরিকাঠামো থাকা আবশ্যক।
শিক্ষা প্রতিষ্ঠানটিতে যারা পড়াশোনা করেছেন তাদের মধ্যে ন্যূনতম ১৫ শতাংশকে পরীক্ষায় সফল হওয়ার তিন বছরের রেকর্ড থাকতে হবে। একইসঙ্গে ওই প্রতিষ্ঠানে কতজন ছাত্রছাত্রী ভর্তি হন এবং কতজন সফল হয়েছেন সেই বিষয়গুলিও বিবেচনা করা হয়।
ওই প্রতিষ্ঠানটিকে নীতি আয়োগের পোর্টালে http://ngodarpan.gov.in নাম নথিভুক্ত করাতে হবে। প্রতিষ্ঠানটির কোনো অবস্থাতে ঋণ খেলাপি হলে চলবেনা এবং কখনোই কোন সরকারি দপ্তরের কালো তালিকাভুক্ত ছিল না , সেটি নিশ্চিত করতে হবে ।
মন্ত্রক ১৩০টি এ ধরণের প্রতিষ্ঠানকে ২০১৭-১৮ অর্থবর্ষে তালিকাভুক্ত করেছে। যোগ্য ছাত্রছাত্রীরা যেকোন অঞ্চল থেকেই এই প্রকল্পের সুবিধা পেতে পারে। ২০২১-২২ অর্থবর্ষে নয়া সবেরা প্রকল্পে ৩৭টি এ ধরণের প্রতিষ্ঠানে ৫১৪০ জন ছাত্রছাত্রী বিনামূল্যে কোচিং পাচ্ছেন।
বিগত তিনটি অর্থবর্ষে প্রাক ম্যাট্রিক, ম্যাট্রিক পরবর্তী, মেধাভিত্তিক বৃত্তি প্রকল্প এবং বেগম হজরত মহল জাতীয় বৃত্তি প্রকল্পে ১,৯৬,৮১,১৩৩ জন ছাত্রছাত্রী এই বৃত্তির সুযোগ পেয়েছে। নয়া সবেরা প্রকল্পে ৩০,১১৭ জন ছাত্রছাত্রী এই প্রকল্পের সুবিধা পেয়েছে। ২০১৮-১৯ অর্থবর্ষ থেকে ২০২০-২১ অর্থবর্ষ পর্যন্ত প্রাক ম্যাট্রিক, ম্যাট্রিক পরবর্তী, মেধা ভিত্তিক বৃত্তি প্রকল্প এবং বেগম হজরত মহল জাতীয় বৃত্তি প্রকল্পে পশ্চিমবঙ্গে ১ কোটি ৪২ লক্ষ ৮৭ জন, ত্রিপুরায় ১৬ হাজার ৪৯৩ জন , আসামে ৭ লক্ষ ৯২ হাজার ৮৫৪ জন এবং আন্দামান ও নিকোবর দ্বীপপুঞ্জে ৩২৭৫ জন ছাত্রছাত্রী বৃত্তি পেয়েছেন। বিনামূল্যে কোচিং-এর সুবিধা ২০১৮-১৯ থেকে ২০২১-২২ অর্থবর্ষ পর্যন্ত পশ্চিমবঙ্গে ২৩৮০ জন ও আসামে ১৫০ জন ছাত্রছাত্রী বৃত্তি পেয়েছেন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সংখ্যালঘু বিষয়ক মন্ত্রী শ্রী মুক্তার আব্বাস নকভি।
CG/CB/NS
(Visitor Counter : 71
উপ-রাষ্ট্রপতিরসচিবালয়
ভারতীয় বিভিন্ন ভাষার সুরক্ষা ও প্রচারে আহ্বান উপ-রাষ্ট্রপতির
নয়াদিল্লি, ২৯ জুলাই, ২০২০
উপ-রাষ্ট্রপতি শ্রী এম ভেঙ্কাইয়া নাইডু শিক্ষা থেকে প্রশাসনিক ক্ষেত্র সর্বত্রই মাতৃভাষা ব্যবহারের মাধ্যমে ভারতীয় বিভিন্ন ভাষার সুরক্ষা ও প্রচারের আহ্বান জানিয়েছেন।
হায়দরাবাদ বিশ্ববিদ্যালয় এবং তেলেগু অ্যাকাডেমি বিভাগ আয়োজিত ‘জ্ঞান সৃষ্টি : মাতৃভাষা’ শীর্ষক এক ওয়েবইনারের উদ্বোধন করে শ্রী নাইডু প্রতিটি রাজ্য সরকারকে তার নিজ নিজ সরকারি কাজে মাতৃভাষা ব্যবহার করার জন্য অনুরোধ জানান। তিনি বলেন, মানুষের পরিচয়, সংস্কৃতি ও ঐতিহ্য ভাষার মধ্য থেকেই বোঝা যায়। এমনকি, সঙ্গীত, নৃত্য, রীতিনীতি, উৎসব, প্রথাগত জ্ঞান ও ঐতিহ্য সংরক্ষণের ক্ষেত্রে ভাষার গুরুত্বপূর্ণ ভূমিকা রয়েছে। প্রাথমিক স্তরে থেকে মাতৃভাষায় শিক্ষা দানের ওপর জোর দেন উপ-রাষ্ট্রপতি। তিনি বলেন, এতে মাতৃভাষার শুধু প্রচার হবে না, বরং জনপ্রিয়তাও বাড়বে। উপ-রাষ্ট্রপতি বলেন, শুধুমাত্র ইংরাজিতে পড়াশুনা করলেই যে, জীবনের অগ্রগতি ঘটবে – তা ভাবনা অসম্ভব। গবেষণায় দেখে গেছে, যাঁরা মাতৃভাষায় দক্ষ, তাঁরা অন্যান্য ভাষাও সমান স্বাচ্ছন্দ্যে শিখতে পারেন।
উদাহরণ-স্বরূপ তিনি বলেন, ২০১৭ সাল পর্যন্ত নোবেল জয়ীদের মধ্যে প্রায় ৯০ শতাংশই নিজ নিজ মাতৃভাষায় পড়াশুনা করেছেন। আরও একটি সমীক্ষায় দেখা গেছে, বিশ্বায়নের ফলে যেসব দেশ অগ্রগতি লাভ করেছে, তারা সকলেই মাতৃভাষাকে গুরুত্ব দিয়েছে। শ্রী নাইডু বলেন, ইংরাজি বিষয়ে দক্ষ কেউ হলেই গবেষণার কাজ করতে পারেন, এমন ভাবা ঠিক নয়। এটি লক্ষ্যণীয় যে, গ্লোবাল ইনোভেশন সূচকে শীর্ষে থাকা ৪০-৫০টির মতো দেশ, যার ৯০ শতাংশই নিজস্ব মাতৃভাষায় শিক্ষাদানের ব্যবস্থা করেছে। শীর্ষ স্থানীয় ভারতীয় গণ্যমান্য ব্যক্তিবর্গের সঙ্গে আলোচনা ও আলাপচারিতার সময় অনেক বিদেশি ভিআইপি ব্যক্তিরা ইংরাজি জানা সত্ত্বেও তাঁদের মাতৃভাষায় কথা বলেন। এর মাধ্যমে তাঁরা আত্মসম্মানের বার্তা পৌঁছে দেন। তবে যুগের সঙ্গে তাল মিলিয়ে চলতে মাতৃভাষার বিকাশের প্রয়োজন রয়েছে বলেও উপ-রাষ্ট্রপতি জানান। বিভিন্ন ভারতীয় ভাষায় গবেষণার প্রয়োজন রয়েছে বলেও উল্লেখ করেন শ্রী নাইডু । তিনি বলেন, গবেষকদের বিভিন্ন ভাষায় বিপন্ন শব্দগুলিকে খুঁজে বের করতে হবে। ক্ষয়িষ্ণু ভাষাগুলির পুনরুদ্ধারের প্রয়োজন রয়েছে বলেও তিনি উল্লেখ করেন। এর জন্য এই ভাষাতে প্রতিদিন কথপোকথন, প্রবন্ধ রচনা ও পাঠ্যপুস্তক প্রকাশেরও পরামর্শ দেন তিনি। শিক্ষক ও অভিভাবকদের ঘরে শিশুদের সঙ্গে কথা বলার সময় এবং অন্য যে কোনও জায়গায় মাতৃভাষায় কথা বলার বিষয়ে অনুরোধ জানান তিনি। শ্রী নাইডু গণমাধ্যমগুলিকে দেশীয় ভাষার প্রচার ও প্রসারের ওপর জোর দিতে বলেন।
এই ওয়েবইনারে হায়দরাবাদ বিশ্ববিদ্যালয়ের উপাচার্য শ্রী পি আপ্পারাও, ভারতীয় প্রতিরক্ষা গবেষণা সংস্থা -র চেয়ারম্যান ডঃ সতীশ রেড্ডি, বিশ্ববিদ্যালয়ের তেলেগু বিভাগের প্রধান অধ্যাপিকা অরুণা কুমারী সহ বিশিষ্ট ব্যক্তিবর্গ উপস্থিত ছিলেন।
(CG/SS/SB
প্রধানমন্ত্রীরদপ্তর
প্রধানমন্ত্রী ৭ আগস্ট জাতীয় তন্তুবায় দিবস উপলক্ষে আয়োজিত অনুষ্ঠানে অংশগ্রহণ করবেন
৩০০০-এর বেশি তন্তুবায়, হস্তশিল্পী এবং বস্ত্রশিল্পী ও অতিক্ষুদ্র, ক্ষুদ্র ও মাঝারি শিল্পের সঙ্গে যুক্ত ব্যক্তিরা এই অনুষ্ঠানে যোগ দেবেন
নতুন দিল্লি, ৫ আগস্ট , ২০২৩
প্রধানমন্ত্রী শ্রী নরেন্দ্র মোদী ৭ আগস্ট বেলা ১২টার সময় দিল্লির প্রগতি ময়দানে ভারত মন্ডপমে জাতীয় তন্তুবায় দিবস উপলক্ষে আয়োজিত অনুষ্ঠানে অংশগ্রহণ করবেন।
দেশের হস্তশিল্পীরা সমৃদ্ধ এক ঐতিহ্যকে লালিত করে আসছেন। প্রধানমন্ত্রী তাঁদের সহায়তার জন্য নানা ভাবে উৎসাহ দিয়ে থাকেন। তিনি হস্তশিল্পীদের সুবিধার জন্য প্রয়োজনীয় নীতি প্রণয়নে সক্রিয়। সরকার ২০১৫ সালের ৭ আগস্টে জাতীয় তন্তুবায় দিবস উদযাপন শুরু করে। ১৯০৫ সালের এই দিনে দেশীয় শিল্পগুলিকে, বিশেষত তন্তুবায়দের উৎসাহ দেওয়ার জন্য স্বদেশী আন্দোলন শুরু হয়। সেই দিনকে স্মরণ করে জাতীয় তন্তুবায় দিবস উদযাপনের সিদ্ধান্ত নেওয়া হয়। এবছর নবম জাতীয় তন্তুবায় দিবসে প্রধানমন্ত্রী 'ভারতীয় বস্ত্র এবং শিল্প কোষ' নামে ই-পোর্টালের সূচনা করবেন। ন্যাশনাল ইন্সটিটিউট অফ ফ্যাশন টেকনলোজি  এই পোর্টালটি তৈরি করেছে, যেখানে বস্ত্রশিল্প এবং হস্তশিল্পের বিভিন্ন তথ্য দেওয়া থাকবে।
৩০০০-এর বেশি তন্তুবায়, হস্তশিল্পী এবং বস্ত্রশিল্পী ও অতিক্ষুদ্র, ক্ষুদ্র ও মাঝারি শিল্পের সঙ্গে যুক্ত ব্যক্তিরা এই অনুষ্ঠানে যোগ দেবেন। এর মাধ্যমে দেশের নানা প্রান্তের তন্তুবায়দের ক্লাস্টার, এনআইএফটি-র ক্যাম্পাস, তাঁতশিল্প সংক্রান্ত পরিষেবা কেন্দ্র, ইন্ডিয়ান ইন্সটিটিউট অফ হ্যান্ডলুম টেকনলোজি, ন্যাশনাল হ্যান্ডলুম ডেভেলপমেন্ট কর্পোরেশন, তাঁত শিল্পের উৎপাদিত পণ্যসামগ্রীর বিদেশে রপ্তানিতে সহায়তার জন্য গঠিত পরিষদ, খাদি গ্রামোদ্যোগ শিল্পের সঙ্গে যুক্ত বিভিন্ন প্রতিষ্ঠানের প্রতিনিধিরা এই অনুষ্ঠানে উপস্থিত থাকবেন।
(AC/CB/AS/
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৮ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৬.৪৮ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৪৫,৮৯২ জন আক্রান্ত হয়েছেন।
ভারতে সুস্পষ্টভাবে করোনা আক্রান্তের সংখ্যা নেমে হয়েছে ৪,৬০,৭০৪।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৫০ শতাংশ।
সারাদেশে এ পর্যন্ত ২, ৯৮,৪৩,৮২৫ জন সুস্থ হয়ে উঠেছেন।
গত ২৪ ঘন্টায় ৪৪,২৯১ জন সুস্থ হয়ে উঠেছেন।
সুস্থতার হার আজ বেড়ে হয়েছে ৯৭.১৮ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.৩৭ শতাংশ।
দৈনিক ভিত্তিতে আক্রান্তের হার আজ হয়েছে ২.৪২ শতাংশ। এর ফলে দৈনিক আক্রান্তের হার লাগাতার ১৭ দিন ধরে ৩ শতাংশের নিচে রয়েছে।
এ পর্যন্ত সারাদেশে মোট ৪২.৫২ কোটি নমুনা পরীক্ষা করা হয়েছে।
CG/ SB
(Visitor Counter : 184
অসামরিকবিমানপরিবহণমন্ত্রক
অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়া গোয়ালিয়র – ইন্দোরের মধ্যে প্রথম বিমান চলাচলের সূচনা করেছেন
ইন্দোর – দুবাই বিমান চলাচল আবারও শুরু
নয়াদিল্লি, ০১ সেপ্টেম্বর, ২০২১
অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়া, দপ্তরের প্রতিমন্ত্রী  জেনারেল ডঃ ভি কে সিং এবং দপ্তরের সচিব শ্রী প্রদীপ খারোলা আজ ভার্চ্যুয়াল পদ্ধতিতে দুটি বিমান পরিষেবার সূচনা করেন। ইন্ডিগোর গোয়ালিয়র থেকে ইন্দোর হয়ে নতুন দিল্লি পর্যন্ত নতুন বিমান পরিষেবার সূচনা ছাড়াও এয়ার ইন্ডিয়ার ইন্দোর থেকে সংযুক্ত আরব আমিরশাহীর দুবাই পর্যন্ত সরাসরি বিমান পরিষেবা পুনরায় চালু হ’ল।
অনুষ্ঠানে মধ্যপ্রদেশের মুখ্যমন্ত্রী শ্রী শিবরাজ সিং চৌহান ছাড়াও বেশ কয়েকজন কেন্দ্রীয় ও রাজ্য মন্ত্রী এবং সাংসদ ও বিধায়ক অনুষ্ঠানে উপস্থিত ছিলেন। নতুন দিল্লির রাজীব গান্ধী ভবন থেকে অসামরিক বিমান চলাচল মন্ত্রক এবং ভারতের বিমান বন্দর কর্তৃপক্ষের পদস্থ আধিকারিকরা অনুষ্ঠানে উপস্থিত ছিলেন।
শ্রী সিন্ধিয়া বলেন, ইন্দোর-গোয়ালিয়র-দিল্লি’র মধ্যে সরাসরি বিমান চলাচল শুরু হওয়ার ফলে মধ্যপ্রদেশের এই দুটি শহর উপকৃত হবে। গত ৫৩ দিনে মধ্যপ্রদেশ ৫৮টি নতুন বিমান পেয়েছে। ইন্দোরের সঙ্গে আগে মাত্র ৮টি শহরের মধ্যে বিমান চলাচল করতো, বর্তমানে তা বেড়ে হয়েছে ১৩। গোয়ালিয়র থেকে এখন ৪টির বদলে ৬টি শহরে বিমান চলাচল করছে।
সুন্দর দুর্গ, মন্দির, স্মৃতিসৌধ, সংগ্রহশালা এবং রাজপ্রাসাদের জন্য গোয়ালিয়র পরিচিত। এই শহরের সঙ্গে বিমান চলাচল বৃদ্ধি পাওয়ায় শুধু যে সংশ্লিষ্ট অঞ্চলের ব্যবসা-বাণিজ্যের সুবিধা হবে তাই নয়, সমগ্র অঞ্চলের পর্যটন শিল্পের বিকাশ ঘটবে। এয়ার ইন্ডিয়া বর্তমানে ভোপাল, ইন্দোর, জব্বলপুর এবং বিলাসপুর থেকে ভারতের বিভিন্ন প্রান্তে বিমান পরিষেবা দিয়ে থাকে। এছাড়াও, ২০১৯ সাল থেকে ইন্দোর ও দুবাইয়ের মধ্যে সরাসরি বিমান চলাচল করছে।
CG/CB/SB
(Visitor Counter : 176
অর্থমন্ত্রক
কলকাতায় আয়কর দপ্তরের তল্লাশি
নয়াদিল্লি, ১১ মার্চ ২০২১
আয়কর দপ্তর বুধবার কলকাতায় দু’জন ব্যক্তির বিরুদ্ধে তল্লাশি চালায়। এই তল্লাশি অভিযানে হিসাব-বহির্ভূত নগদ ১ কোটি ২১ লক্ষ টাকার বেশি বাজেয়াপ্ত হয়েছে। গোয়েন্দা তথ্যের ভিত্তিতে দপ্তর এই তল্লাশি চালানো হয়। ঐ দুই ব্যক্তি অন্যান্যদের অর্থ লেনদেনের সঙ্গে যুক্ত ছিল। সমগ্র ঘটনাটির তদন্ত চলছে।
প্রধানমন্ত্রীরদপ্তর
প্রজাতন্ত্র দিবসে জাতীয় যুদ্ধ স্মারকে প্রধানমন্ত্রীর শ্রদ্ধা নিবেদন
নয়াদিল্লি, ২৬ জানুয়ারি, ২০২৩
প্রধানমন্ত্রী শ্রী নরেন্দ্র মোদী প্রজাতন্ত্র দিবসে আজ জাতীয় যুদ্ধ স্মারকে শ্রদ্ধা নিবেদন করেছেন।
এক ট্যুইটে প্রধানমন্ত্রী বলেছেন :
“আজ সকালে জাতীয় যুদ্ধ স্মারকে শ্রদ্ধা নিবেদন করেছি।”
PG/AB/DM/
(
মানবসম্পদবিকাশমন্ত্রক
পরীক্ষা পে চর্চা-কে একটি গণ আন্দোলন হিসেবে গড়ে তুলে চাপমুক্ত পরীক্ষা নিশ্চিত করতে আহ্বান জানিয়েছেন শ্রী ধর্মেন্দ্র প্রধান
নতুন দিল্লি, ২৮ মার্চ, ২০২২
কেন্দ্রীয় শিক্ষামন্ত্রী শ্রী ধর্মেন্দ্র প্রধান আজ জানিয়েছেন, প্রধানমন্ত্রী শ্রী নরেন্দ্র মোদী চলতি বছরের পয়লা এপ্রিল পঞ্চম পর্যায়ের পরীক্ষা পে চর্চা অনুষ্ঠানে সারা বিশ্বের ছাত্র-ছাত্রী, শিক্ষক-শিক্ষিকা এবং অভিভাবকদের সঙ্গে আলাপ-আলোচনায় অংশ নেবেন। তিনি বলেন, বহু প্রতিক্ষিত এই বার্ষিক অনুষ্ঠানে প্রধানমন্ত্রী সরাসরি অনন্য উপায়ে আকর্ষণীয় শৈলীতে শিক্ষার্থীদের মধ্যে পরীক্ষার চাপ কাটাতে এবং সংশ্লিষ্ট ক্ষেত্রে নানান প্রশ্নের উত্তর দেবেন।
পরীক্ষা পে চর্চা-কে একটি গণ আন্দোলন হিসেবে অভিহিত করে কেন্দ্রীয় মন্ত্রী কোভিড-১৯ মহামারী থেকে দেশ বেরিয়ে আসা এবং অফলাইন মোডে পুনরায় পরীক্ষা ব্যবস্থা ফিরে আসার প্রেক্ষিতে এবছরের এই অনুষ্ঠানের গুরুত্বের কথা জানান। একবিংশ শতাব্দীর জ্ঞানভিত্তিক অর্থনীতি গঠনে পরীক্ষা পে চর্চার মত উদ্যোগের গুরুত্বের কথা তুলে ধরে তিনি বলেন, এই অনুষ্ঠানের মাধ্যমে প্রধানমন্ত্রী সরাসরি শিক্ষার্থীদের সঙ্গে যোগাযোগ করে থাকেন। তিনি জানান, রাজ্যপালদের উপস্থিতিতে এই অনুষ্ঠানটি দেখতে সারা দেশে নির্বাচিত শিক্ষার্থীরাও রাজভবনে উপস্থিত থাকবেন। কেন্দ্রীয় মন্ত্রী আস্থা প্রকাশ করেছেন যে, রাজ্য সরকারও ছাত্র-ছাত্রী, শিক্ষক এবং অভিভাবকদের এই অনুষ্ঠানে অংশগ্রহণের বিষয়ে উৎসাহিত করবে। তিনি জানান, পরীক্ষা পে চর্চা শুধুমাত্র ভারত জুড়ে নয়, অন্যান্য দেশে প্রবাসী ভারতীয়দের কাছে পৌঁছে যাবে। তিনি এই কর্মসূচিকে গণ আন্দোলনে পরিণত করতে এবং শিক্ষার্থীদের জন্য চাপমুক্ত পরীক্ষা নিশ্চিত করার জন্য গণমাধ্যমের সহায়তারও আহ্বান জানান।
শ্রী প্রধান বলেন, পরীক্ষা পে চর্চার বৃহত্তর অঙ্গ হল ‘পরীক্ষা যোদ্ধা’। প্রধানমন্ত্রী নরেন্দ্র মোদীর নেতৃত্বে তরুণদের জন্য একটি চাপমুক্ত পরীক্ষার পরিবেশ তৈরি করতে এই অনুষ্ঠান বিশেষ গুরুত্বপূর্ণ ভূমিকা পালন করে থাকে। কেন্দ্রীয় মন্ত্রী আরও জানান যে, এই পঞ্চম পর্বের অনুষ্ঠান নতুন দিল্লির তালকাটোরা স্টেডিয়ামে সকাল ১১টা থেকে অনুষ্ঠিত হবে। ভারত এবং বিদেশের কোটি কোটি শিক্ষার্থী, শিক্ষক, অভিভাবক এতে অংশ নেবেন বলেও তিনি জানান। শ্রী প্রধান আরও বলেন যে, শিক্ষার্থী, শিক্ষক এবং অভিভাবকরা, যাঁরা প্রধানমন্ত্রীকে প্রশ্ন করবেন, সুনির্দিষ্ট বিষয় ভাবনার উপর একটি অনলাইন সৃজনশীল রচনা প্রতিযোগিতার ভিত্তিতে তাদের তালিকা তৈরি করা হয়েছে। মাইগভ প্ল্যাটফর্মের মাধ্যমে গত বছরের ২৮শে ডিসেম্বর থেকে চলতি বছরের তেসরা ফেব্রুয়ারি পর্যন্ত এই প্রতিযোগিতা চলে। মাইগভ প্রতিযোগিতার মাধ্যমে নির্বাচিত অংশগ্রহণকারীদের শংসাপত্র এবং প্রধানমন্ত্রীর লেখা এক্সাম ওয়ারিয়র্স বই সমন্বিত একটি বিশেষ পরীক্ষা পে চর্চা কিট দেওয়া হবে। শিক্ষা মন্ত্রকের আওতাধীন বিদ্যালয় শিক্ষা ও সাক্ষরতা বিভাগ গত চার বছর ধরে সফলভাবে এই অনুষ্ঠানের আয়োজন করে আসছে। আগামী পয়লা এপ্রিল পরীক্ষা পে চর্চা অনুষ্ঠানটি দূরদর্শন, রেডিও চ্যানেল, টিভি চ্যানেল এবং পিআইবি ইন্ডিয়া, মাইগভ ইন্ডিয়া, স্বয়ম প্রভা, পিএমও ইন্ডিয়ার মত ইউটিউব চ্যানেল সহ অন্যান্য ডিজিটাল মিডিয়ায় সরাসরি সম্প্রচারিত হবে।
CG/SS/SKD/
(Visitor Counter : 165
স্বরাষ্ট্র মন্ত্রক
২১তম কার্গিল বিজয় দিবসে কেন্দ্রীয় স্বরাষ্ট্র মন্ত্রী শ্রী অমিত শাহ শহীদদের সাহস ও শৌর্যের কথা স্মরণ করে শ্রদ্ধা নিবেদন করেছেন
নয়াদিল্লী, ২৫ জুলাই, ২০২০
২১তম কার্গিল বিজয় দিবসে কেন্দ্রীয় স্বরাষ্ট্র মন্ত্রী শ্রী অমিত শাহ শহীদদের সাহস ও শৌর্যের কথা স্মরণ করে শ্রদ্ধা নিবেদন করেছেন। তিনি বলেছেন কার্গিল বিজয় দিবস হল ভারতের আত্মসম্মান, অপ্রতিরোধ্য সাহস এবং দৃঢ় নেতৃত্বের প্রতীক।
শ্রী শাহ তাঁর বার্তায় বলেছেন, ‘কার্গিল থেকে শত্রুদের হটানোর জন্য আমাদের সাহসী যোদ্ধারা যে অনবদ্য সাহস দেখিয়েছেন তাঁদের আমি শ্রদ্ধা জানাই- বিশ্বে একটি দূর্গম অঞ্চলে তাঁরা ত্রিবর্ণ রঞ্জিত পতাকাকে শীর্ষে উত্তোলন করেছিলেন। যেসব বীর সেনানীরা মাতৃভূমির অখন্ডতা রক্ষায় প্রাণ বিসর্জন দিয়েছিলেন, দেশ তাঁদের জন্য গর্বিত।’
ভারতীয় সশস্ত্র বাহিনী অপারেশন বিজয়ে পাকিস্তানকে ১৯৯৯ সালের ২৬শে জুলাই পরাজিত করেছিল। তারপর থেকে ভারতীয় সেনা জওয়ানদের অদম্য শৌর্য, সাহসিকতা এবং আত্মবলিদানকে কার্গিল বিজয় দিবসে স্মরণ করা হয়।
(CG/CB/NS
শিল্পওবাণিজ্যমন্ত্রক
সাধারণ মানুষ ও ব্যবসা বাণিজ্যের ক্ষেত্রে কর্তব্য পালনের বোঝা কমাতে কেন্দ্র চিন্তন শিবিরের আয়োজন করবে
নতুন দিল্লি, ১২ ডিসেম্বর, ২০২১
সারা দেশ যখন এবছর আজাদি কা অমৃত মহোৎসব উদযাপন করছে তখন কেন্দ্রীয় সরকার সহজে জীবনযাপন ও সহজে ব্যবসা বাণিজ্যে অগ্রগতির লক্ষ্যে জাতীয় উদ্দেশ্যগুলি পূরণে আরও সচেষ্ট হয়েছে। এই লক্ষ্যে প্রশাসনিক ব্যবস্থায় ধার্য লক্ষ্য পূরণে অগ্রাধিকার দেওয়া হচ্ছে। সিদ্ধান্ত হয়েছে ব্যবসা ও সাধারণ মানুষের ওপর কর্তব্য পালনের বোঝা কমাতে পরবর্তী পর্যায়ে সংস্কারের উদ্যোগ গ্রহণ করা হবে।
প্রধানমন্ত্রী শ্রী নরেন্দ্র মোদী ইতিমধ্যেই আইনি কর্তব্য পালনের বোঝা কমাতে বিভিন্ন পন্থা-পদ্ধতি খুঁজে বের করার জন্য গত সেপ্টেম্বর মাসে বিভিন্ন দপ্তরের আধিকারিকদের সঙ্গে আলোচনা করেন। এই প্রেক্ষিতে কেন্দ্রীয় অভ্যন্তরীণ বাণিজ্য প্রসার দপ্তরের সচিব শ্রী অনুরাগ জৈন কর্তব্য পালনের বোঝা কমানোর লক্ষ্যে সংশ্লিষ্ট সব পক্ষের সঙ্গে আলোচনা করেছেন।
এদিকে, পালনীয় কর্তব্যের বোঝা কমাতে জাতীয় সংস্কার মিশনকে এগিয়ে নিয়ে যেতে আগামী ২২ ডিসেম্বর একটি কর্মশিবিরের আয়োজন করা হচ্ছে। এই কর্মশিবিরের আলোচ্য বিষয় হল, কর্তব্য পালনের বোঝা কমাতে পরবর্তী পর্যায়ে সংস্কার। কর্মশিবির থেকে পাওয়া বিভিন্ন তথ্য ও মতামত ক্যাবিনেট সচিবের কাছে পেশ করা হবে। এই কর্মশিবিরে বিভিন্ন রাজ্যের একাধিক দপ্তরের সচিব ও উচ্চপদস্থ আধিকারিকরা যোগ দেবেন। কর্মশিবিরের প্রথম অধিবেশনে বিভিন্ন সরকারি দপ্তরের মধ্যে সমন্বয় বাড়িয়ে কর্ম পরিচালন পদ্ধতিতে বাধা-বিপত্তি দূর করা নিয়ে আলোচনা হবে। এই পর্বের আলোচনায় বিভিন্ন কেন্দ্রীয় মন্ত্রক ও দপ্তরের মধ্যে সমন্বয় বাড়ানোর ওপর গুরুত্ব দেওয়া হবে। সেই সঙ্গে প্যান, ট্যান, জিএসটি, ইম্পোর্ট - এক্সপোর্ট কোড সম্পর্কিত যৌথ সংশাপত্র জারির ক্ষেত্রে রাজ্যের বিভিন্ন দপ্তরের মধ্যে একক অনুমোদন জানালা ব্যবস্থা গড়ে তোলার উদ্যোগ গ্রহণ করা হবে। শিবিরের দ্বিতীয় অধিবেশনে নাগরিক কেন্দ্রিক পরিষেবায় আরও পারদর্শিতা আনার ওপর জোর দেওয়া হবে। এই লক্ষ্যে কেন্দ্র ও রাজ্য সরকারের বিভিন্ন পরিষেবাকে এক ছাতার তলায় নিয়ে আসার বিষয়ে আলোচনা হবে।
এধরণের উদ্যোগ নাগরিক কেন্দ্রিক প্রয়াসগুলিকে আরও সহজে পৌঁছে দিতে সাহায্য করবে। সেই সঙ্গে জাতীয় স্তরে নাগরিক কেন্দ্রিক একটি পোর্টাল গড়ে তোলার পথ সুগম করবে। পক্ষান্তরে সমস্ত কেন্দ্রীয় ও রাজ্য সরকারি পরিষেবাগুলি যেমন এক ছাতার তলায় আসবে, তেমনি সমস্ত সরকারি এজেন্সিগুলিও বৃহত্তর স্বার্থে সাধারণ মানুষের কল্যাণে ডিজিটালি অনুমোদিত নথিপত্রগুলি স্বীকৃতি দেবে এবং পরিষেবা পৌঁছে দেওয়ার কাজ সহজ হবে।
কর্মশিবিরে কার্যকর ভাবে অভিযোগ নিষ্পত্তি নিয়ে আরও একটি সভার আয়োজন করা হচ্ছে। এই সভায় কেন্দ্রীয় স্তরে গণঅভিযোগ নিষ্পত্তি ও নজরদারির ব্যবস্থার কার্যকরিতা নিয়ে আলোচনা হবে। অভিযোগ নিষ্পত্তির ক্ষেত্রে দায়বদ্ধতা ভিত্তিক ব্যবস্থা গড়ে তোলার ওপরও জোর দেওয়া হবে। গণঅভিযোগ নিষ্পত্তি ব্যবস্থায় রাজ্যগুলির গৃহীত পদক্ষেপ নিয়েও সভায় পর্যালোচনা হবে।
CG/BD/AS/
(Visitor Counter : 115
ক্রেতা, খাদ্যএবংগণবন্টনমন্ত্রক
ডালের উপর আরোপিত মজুত সীমা সম্পর্কে কয়েকটি প্রচার মাধ্যম ও সামাজিক মাধ্যমে ভুল তথ্য পরিবেশন এবং তার প্রকৃত তথ্য
নতুন দিল্লি, ১৫ জুলাই, ২০২১
একটি হোয়াটসঅ্যাপ বার্তায় প্রচার করা হচ্ছে যে, ডালের উপর আরোপিত মজুত সীমা ছাঁটাই করা হয়েছে।
তবে এক্ষেত্রে সুস্পষ্ট ভাবে উল্লেখ করা হয়েছে যে, ২ জুলাই, ২০২১-এর নির্দেশ অনুযায়ী ডাল মজুতের সীমা বন্ধ করা হয়নি বরং তা আরোপ করা হয়েছে। রাজ্য গুলি এই নির্দেশ প্রয়োগ করছে কিনা তা কেন্দ্রীয় সরকার নিবিড়ভাবে পর্যবেক্ষণ করছে।
কেন্দ্রীয় সরকার রাজ্য সরকার গুলিকে ইতিমধ্যেই জানিয়েছে যে, উপভোক্তা বিষয়ক বিভাগের পোর্টালে কোন মজুতদার অসত্য তথ্য পরিবেশন করলে তা পর্যবেক্ষণ করে প্রয়োজনীয় ব্যবস্থা গ্রহণ করা। ডাল মজুতের সীমা লঙ্ঘনকারী সংশ্লিষ্ট সকলের বিরুদ্ধে কঠোর পদক্ষেপ নেওয়ার জন্য রাজ্যগুলিকে বলা হয়েছে।
CG/ SB
(Visitor Counter : 131